USA prokurörid nõudsid Trumpi eksadvokaadile vanglakaristust
#000003
USA prokurörid esitasid reedel New Yorgi kohtule taotluse määrata president Donald Trumpi endisele advokaadile Michael Cohenile "arvestatav" vanglakaristus, lükates tagasi tema palve leebemale karistusele koostöö eest eriprokurör Robert Muelleri juurdlusega.
#000005
"Cohen, advokaat ja ärimees, pani mitme aasta jooksul toime neli eraldiseisvat föderaalkuritegu. Teda ajendas selleks isiklik ahnus ja ta kasutas korduvalt oma võimu ja mõju petturlikel eesmärkidel," ütles New Yorgi föderaalprokurör Robert Khuzami süüdistusdokumendis.
#000006
Khuzami taotles Cohenile 51-63 kuu ehk vähemalt nelja aasta pikkust vanglakaristust. Prokurör lisas, et võib arvestades Coheni piiratud ulatuses koostööd uurijatega toetada karistusmäära "tagasihoidlikku" vähendamist.
#000007
Kohtunik peaks kunagisele presidendi lähedasele liitlasele ja ühele Trump Organizationi tippjuhile karistuse määrama järgmisel nädalal.
#000008
Cohen hakkas Muelleriga koostööd tegema pärast seda, kui tunnistas end augustis süüdi kaheksas erinevas rikkumises. Nende seas olid maksudest kõrvalehoidmine, pangale valeütluste andmine ja valimiskampaania rahastamise reeglite rikkumine.
#000010
Eelmisel nädalal tunnistas ta valetamist eriprokuröri meeskonnale pärast selle juurdlusega koostöö alustamist kontaktide kohta kõrgete Vene ametnikega Trump Toweri ehitamise üle Moskvasse.
#000011
Läinud nädalal palus Cohen New Yorgi kohtult leebemat karistust ning konkreetsemalt vanglakaristusest pääsemist, avaldades kahetsust ja öeldes, et ta on teinud uurijatega olulisel määral koostööd.
#000012
Khuzami ametkond lükkas selle väite tagasi, öeldes, et Coheni koostöö oli piiratud ja ta ei andnud informatsiooni rohkem kui vaid teda puudutavate konkreetsete süüdistuste teemal.
#000013
Coheni palve "rajanes põhiliselt tema roosilisel nägemusel oma kuritegude tõsidusest; väidetel kaastunnet äratavast minevikust; ja teatud info andmisel õiguskaitsele", lausus prokurör.
#000014
"Paraku on Coheni sooritatud kuriteod sellest tõsisemad ja neid on saatnud tema ametialast karjääri läbiv pettuse muster," ütles Khuzami.
#000015
Mueller ütles eraldiseisvas kohtudokumendis, et Cohen tegi juurdluse abistamiseks märkimisväärseid jõupingutusi ja kohtus eriprokuröri meeskonnaga seitse korda. Cohen "andis sellele tähtsat ja tõepärast infot enda ja teiste tegevuse kohta seoses juurdluse kesksete teemadega ja lubas jätkata uurimisele kaasaaitamist", lisati dokumendis.
#000016
Cohen andis juurdlusele infot kontaktide kohta Vene huvidega presidendivalimiste kampaania ajal, venelaste katsete kohta võtta kampaaniaga ühendust ja kontaktidest "Valge Majaga seotud isikutega" aastatel 2017-2018, nähtus dokumendist.
#000017
Vene kodanik pakkus Donald Trumpi kampaaniameeskonnale 2015. aasta novembris "valitsuse tasandil sünergiat", ütles USA eriprokurör Robert Mueller reedel kohtudokumendis.
#000019
Kõnealune kokkupuude leidis aset tunduvalt varem seniarvatud esimest kontaktist Trumpi kampaania ja Venemaa vahel, mille Muelleri juurdlus on ilmsiks toonud.
#000020
"See isik ütles Cohenile, et sellisel kohtumisel võib olla "fenomenaalne" mõju mitte üksnes poliitilises, vaid ka äridimensioonis," nähtus sellest. Pole olemas "suuremat garantiid üheski projektis kui (Vene presidendi) nõusolek), ütles isik Cohenile.
#000022
Trumpi eksadvokaat ei võtnud pakkumist vastu osalt seetõttu, et püüdis juba ühe teise heade sidemetega isiku kaudu edendada 100-korruselise Trump Toweri ehitamist Moskvasse.
#000023
Cohen tunnistas eelmisel nädalal valetamist eriprokuröri meeskonnale pärast selle juurdlusega koostöö alustamist kontaktide kohta kõrgete Vene ametnikega Trump Toweri ehitamise üle Moskvasse.
#000024
Trumpi endine advokaat tunnistas, et pidas Putini pressiesindaja Dmitri Peskoviga 2016. aasta esimesel poolel sidet, püüdes korraldada Trumpi jaoks reisi Venemaale.
#000025
Prokuröride sõnul teavitas Cohen Trumpi ja tema pereliikmeid sel perioodil mitu korda projektiga seotud olukorrast, kuigi Trump on korduvalt väitnud, et ei ajanud pärast 2015. aastat Venemaaga äri.
#000026
Reedel avaldatud Muelleri kohtudokumendist selgus ka, et Cohen rääkis uurijatele "teatud diskreetsetest Venemaaga seotud teemadest uurimise keskmes", millest eksadvokaat oli 2016. aasta presidendivalimiste kampaania ajal teadlik oma regulaarsete kontaktide tõttu tippametnikega Trumpi perefirmas Trump Organization.
#000027
USA eriprokurör täpsustas Manaforti valetunnistusi
#000028
Muelleri büroo teatas suures ulatuses toimetatud kohtudokumendis, et Manafort valetas jätkuvate kontaktide kohta USA valitsuse liikmetega pärast süüomaksvõtu leppe sõlmimist eriprokuröriga; valetas tehtud võlamakse kohta; ja läbikäimise kohta Konstantin Klimnikuga.
#000030
"Kaitsealune rikkus Föderaalsele Juurdlusbüroole (FBI) ja eriprokuröri büroole valetades arvukatel viisidel oma süüomaksvõtu kokkulepet," lisas Muelleri ametkond.
#000032
Mueller esitas föderaalsele ringkonnakohtule dokumendi, et selgitada, miks on vaja Manafortile finantspettuse ja tunnistajate survestamise süüdistuste alusel karistus määrata veel sel kuul järgmise aasta asemel, nagu nägi ette temaga sõlmitud esialgne koostöölepe.
#000033
Uurijatega sõlmitud kokkuleppe rikkumine võib viia pikema vanglakaristuseni kui esialgu plaanitud 10 aastat.
#000034
USA kohus on eriprokuröri esitatud süüdistuste alusel vabariiklasest veterankonsultanti Manaforti, kes juhtis 2016. aastal paar kuud Trumpi kampaaniameeskonda, süüdi mõistnud valdavat seoses tema tööga Ukraina Moskva-meelsete poliitikute teenistuses aastatel 2004-2014.
#000035
Aga ta on uurimise all ka võimaliku rolli tõttu Trumpi kampaaniameeskonna ja Venemaa arvatavas kokkumängus USA presidendivalimiste eel ja ajal.
#000036
Virginia kohus mõistis Manaforti 21. augustil osades süüdistuspunktides süüdi ning Manafort läks seejärel Muelleri meeskonnaga kokkuleppele, nõustudes 14. septembril ülejäänud süüdistused omaks võtma.
#000037
"Manafort rääkis mitut erinevat valet, mis ei olnud tingitud unustamisest," seisis Muelleri dokumendis.
#000038
Valge Maja: kohtudokumendid ei sisalda midagi uut
#000039
Valge Maja teatas reedel pärast seda, kui eriprokurör Robert Muelleri büroo oli avaldanud uued kohtudokumendid president Donald Trumpi endisele advokaadile ja kampaaniajuhile esitatud süüdistuste kohta, et need ei sisalda midagi uut ega presidenti kahjustavat.
#000040
Valge Maja pressiesindaja Sarah Sandersi sõnul ei ütle dokumendid "meile midagi väärtuslikku, mida polnud juba teada".
#000041
"Härra Cohen on korduvalt valetanud ja nagu süüdistaja on kohtule öelnud, ei ole härra Cohen mingi kangelane," sõnas ta.
#000042
Sanders ütles seda hoolimata sellest, et Trumpi eksadvokaati Michael Cohenit puudutavast dokumendist selgus, et Vene kodanik pakkus Trumpi kampaaniameeskonnale juba 2015. aasta novembris "valitsuse tasandil sünergiat".
#000043
Trumpi endise kampaaniajuhi Paul Manaforti süüd täpsustav dokument "ei ütle midagi presidendi kohta", lausus Sanders teist kaasust kommenteerides ja süüdistas meediat "püüetes imeda lugu välja sealt, kus seda pole".
#000044
Muelleri uurijate sõnul valetas Manafort neile oma kontaktide kohta oma venelasest äripartneri ja Trumpi administratsiooni ametnikega.
#000045
"See puhastab presidendi täielikult. Aitäh!" säutsus Ühendriikide president.
#000046
Trump eitas taas oma kampaania kokkumängu Venemaaga
#000047
Trump eitas laupäeval taas oma kampaaniameeskonna kokkumängu Venemaaga, kuid ei kommenteerinud väiteid, et oli maksnud vaikimise eest, hoidmaks ära võimalikku seksiskandaali võimuloleku ajal.
#000048
Trump pöördus taas oma meelissuhtlusvahendi Twitteri poole, et vastata mitmetele reedeses kohtudokumendis ära toodud faktidele seoses eriprokurör Rober Muelleri juurdlusega Venemaa sekkumise kohta 2016. aasta valimistesse.
#000049
Obama eksnõunik sai Manaforti juhtumi raames süüdistuse
#000050
USA meedias nurisetakse Manaforti liialt leebe karistuse üle
#000051
Kohus mõistis Trumpi endise kampaaniajuhi 47 kuuks vangi
#000052
Trumpi eksadvokaat nimetas presidenti rassistiks ja petiseks
#000053
Trumpi endine advokaat Cohen annab enne vangiminekut kongressile tunnistusi
#000056
WSJ: prokuratuur uurib Trumpi inauguratsiooni rahastamist
#000058
Trump: ma ei andnud Cohenile käsku seadust rikkuda
#000059
Trumpi endisele advokaadile määrati kolme aasta pikkune vangistus
#000060
Esindajatekoja demokraat: Trump võis toime panna tagandamisväärse rikkumise
#000061
Trump nimetas uueks justiitsministriks William Barri
#000062
Trumpi endine advokaat tunnistas kongressile valetamist
#000064
Demokraat: Muelleri juurdluse piiramine võib tuua põhiseadusliku kriisi
#000065
Ukraina ja Venemaa vahetasid sõjavange
#000067
Kristjan Ilves tuli Oberstdorfis viiendaks
#000068
Kreeka mäesuusataja jahmatas MK-sarjas pjedestaalikohaga
#000069
Eesti teatenaiskond võitis suusaorienteerumise EM-il ajaloolise hõbeda
#000070
Korn avaldas lühialbumi "Requiem Mass"
#000074
Tarmu Tammerk: valimiste kajastamisest ERR-is
#000076
Eestis elavate Vene kodanike tupikseisust päästmiseks lahendus puudub
#000078
Asenduskodust poja leidnud Anzelika: ta küsis alguses iga päev, millal turvakodusse tagasi peab minema
#000083
Laupäeval sajab lund ja puhub kõle põhjatuul
#000085
Himurad kvollid on valmis suguühte nimel surema
#000087
Otse kell 18: konkursi "Teadus 3 minutiga" finaal
#000089
Helen Sildna: Eesti muusika prestiiži tõstmine on meie kõigi ülesanne
#000090
Maiduk avaldas koos Gogdogiga videosingli "Tänavate kuningad"
#000091
Siberis sündinud laste MTÜ plaanib raamatu välja anda
#000092
Täna puhub tugev põhjatuul ja sajab lund
#000093
Ameeriklased tarnivad Ukrainale pika laskekaugusega liugpomme
#000094
Grosberg: Ukraina väed taanduvad Bahmutist lähiajal
#000095